กองทุนนั่งช็อปของถูกดี
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 มิ.ย. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 มิ.ย. 2554
...นักลงทุนหายปอด โล่งขึ้นมานิดที่ดัชนียืนเหนือ 1,000 จุดได้ วันศุกร์ที่ผ่านมา (10 มิ.ย.) ปิดเขียว 1,020.37 จุด เพิ่มขึ้น 3.52 จุด มูลค่า 21,885 ล้านบาท ต่างชาติขาย 2,124 ล้านบาท 
...การซื้อของกองทุน-สถาบัน อีก 1,366 ล้านบาท เป็นสัญญาณดีว่าดัชนีลงมาต่ำสุดๆ แล้ว ยกเว้นตลาดเมืองนอกจะดิ่งลงหนักเกินคาด ถึงจะไปรอช้อนแถวต่ำกว่า 1,000 จุดอีกครั้งหนึ่ง 
...ปัญหาผู้บริหาร TTA (โทรีเซนไทย) &amp; รายย่อย เรื้อรัง สาดกันไปมา ตอนนี้เลยจุดที่จะมาหาความชอบธรรมใส่ตัวกลบเกลื่อนของเน่าที่ทำไว้ สิ่งที่ต้องมองไปข้างหน้าคือ การตรวจสอบ และการเปิดประชุมวิสามัญผู้ถือหุ้น เป็นตัวชี้ชะตาอนาคต TTA การคุยกันบนโต๊ะแบบสุภาพบุรุษ ใช้ไม่ได้กับ “ม.ล.จันทรจุฑา”
...แทนที่จะตกใจ เอเชียกรีน (AGE) เกริ่นเพิ่มทุนซื้อเหมืองถ่านหินแห่งที่ 2 กลับถามกันเข้ามาเพิ่มทุนกี่บาท หลายๆ คนติดใจเพิ่มทุนครั้งที่แล้ว ทั้งแจกทั้งแถม ยังใช้กันไม่หมด
...น้องใหม่ “สาลี่ คัลเลอร์” (COLOR) ยืนยันเตรียมตัวพร้อมเข้าซื้อขาย 14 มิ.ย.นี้ แน่นอนชัวร์ไม่เลื่อน
...หุ้นมาลีสามพราน (MALEE) ถูกแขวน SP แก้ไขสถานะการเงินมาหลายปี เวลานี้หลุดพ้นเหตุแห่งการเพิกถอน กลับมาซื้อขายตั้งแต่ 22 มิ.ย.นี้